
ŠAKIŲ RAJONO SAVIVALDYBĖS  TARYBA

SPRENDIMAS

DĖL VALSTYBINĖS ŽEMĖS SKLYPO, ESANČIO KUDIRKOS NAUMIESTYJE, BALTKALNIO G. 16A, NUOMOS
2009 m. rugsėjo 24 d. Nr. T-309
Šakiai


Savivaldybės taryba, vadovaudamasi Lietuvos Respublikos žemės įstatymo (1994, Nr. 34-620; 2004, Nr. 28-868) 9 str., Vyriausybės 1999 m. kovo 9 d. nutarimu Nr. 260 (Žin., 1999, Nr. 25-706; 2004, Nr. 167-6128) patvirtintomis Naudojamų kitos paskirties valstybinės žemės sklypų pardavimo ir nuomos taisyklėmis bei atsižvelgdama į Edvardo Griškelio 2009 m. rugpjūčio 26 d. prašymą, nusprendžia:


1. Išnuomoti be aukciono savivaldybės patikėjimo teise valdomą 1,5180 ha kitos paskirties valstybinės žemės sklypą (kadastro Nr. 8458/0005:44), esantį Kudirkos Naumiestyje, Baltkalnio g. 16A, Edvardui Griškeliui, laimėjusiam užtvankos nuomos aukcioną, penkiasdešimčiai metų hidroenergetikai.


2. Įgalioti savivaldybės administracijos direktorių pasirašyti su Edvardu Griškeliu valstybinės žemės nuomos sutartį pagal Vyriausybės 1999 m. kovo 9 d. nutarimu Nr. 260 patvirtintų Naudojamų kitos paskirties valstybinės žemės sklypų pardavimo ir nuomos taisyklių 3 priedo pavyzdį.

3. Paskirti savivaldybės administracijos Kudirkos Naumiesčio seniūną atsakingu už valstybinės žemės nuomos sutarties sąlygų vykdymo kontrolę.

